""Ақалақь дуқәа абызшәа маҷқәа" ҳәа хьӡыс измаз Берлин имҩаԥысыз аконференциаҿы ахәыҷы лалахәхара иаҳа аинтерес цәырнагеит, избанзар, иуадаҩуп даҽа тәылак аҿы изызҳауа аҿар рхатәы бызшәала ицәажәартә еиԥш аҟаҵара. Ҳара хдырцәажәеит аԥсышәала, абызшәатә материал ҭараҩит, ҳрыԥхьеит ажәеинраалақәа. Аконферециа иалахәын абаскцәа, акотолонцәа, африкатәи абызшәақәа ныҟәызго еиуеиԥшым ажәларқәа уҳәа. Берлин ҿыцны иалагеит иаланхо ауаа рбызшәақәа реиԥшымзаара, реилазаара, аҭҵаара, абызшәатә хсаала ашьақәыргылара. Ари раԥхьатәи конферециан, убри анҟытә ҳара ҳахьаладырхәыз даара ҳаигәырӷьоит", - ҳәа азгәалҭеит Амҷԥҳа.
Аиҿцәажәара инарҭбаан шәазыӡырҩыр ҟалоит арадио Sputnik Аԥсны ишиашоу ицо аефир аҟны, асааҭ 18:00 рзы.